**Marco Insam** (s. 5. kesäkuuta 1989 Sëlva, Italia) on italialainen jääkiekkoilija, joka pelaa monikansallisen Erste Bank Eishockey Ligan italialaisjoukkue HC Bolzanossa. Hän on pelipaikaltaan vasen laitahyökkääjä. Insam laukoo oikealta.

Ura
---

### Seuraura

Insam vietti suurimman osan junioriurastaan HC Milanon junioreissa. Hän debytoi miesten peleissä kaudella 2005–2006 pelattuaan Junior Milanon joukkueessa kaksi ottelua Italian kolmanneksi korkeimmalla sarjatasolla. Kaudella 2006–2007 Insam debytoi HC Milano Vipersissa Italian pääsarjatasolla Serie A:ssa, jossa hän pelasi yhden ottelun. Insam siirtyi kuitenkin jo alkukaudella Pohjois-Amerikkaan kanadalaisen SMHL-juniorisarjan Notre Dame Houndsiin. Kesällä 2007 OHL-joukkue Niagara IceDogs varasi hänet 71. pelaajana CHL:n varaustilaisuudessa. Insamista tuli kaikkien aikojen ensimmäinen CHL:ään varattu italialainen kenttäpelaaja. Häntä aiemmin italialaisista on varattu vain maalivahdit Andrea Carpano (1993) ja Harald Golser (1994).

Kaudeksi 2007–2008 Insam palasi CHL-varauksestaan huolimatta kotimaahansa HC Milano Vipersin joukkueeseen. Hänen varsinainen tulokaskautensa Serie A:ssa toi 32 runkosarjaottelussa tehot 10+11=21 ja yhdeksässä playoff-ottelussa tehot 1+3=4. Kesällä 2008 Niagara IceDogs varasi Insamin uudelleen CHL:n varaustilaisuuden sadantena pelaajana. Tällä kertaa hän siirtyi joukkueeseen kaudeksi 2007–2008. Insam oli IceDogsin toiseksi paras maalintekijä ja viidenneksi paras pistemies tehoilla 23+18=41 ja hän jakoi joukkueen sisäisen tehotilaston voiton kesken kauden Brampton Battalioniin siirtyneen Joshua Dayn kanssa lukemalla +5.

Insam palasi kaudeksi 2010–2011 taas kotimaahansa ja siirtyi vuoden mittaisella sopimuksella HC Bolzanon riveihin. Hän oli 19 osumallaan joukkueen toiseksi paras maalintekijä Colton Fretterin jälkeen. Kauden 2011–2012 päätteeksi Insam voitti Italian-mestaruuden. Kaudella 2012–2013 hän oli 16 osumallaan Bolzanon kolmanneksi paras maalintekijä. Insam voitti kauden aikana Italian Supercupin. Hän osallistui kauden aikana joukkueen kanssa myös Continental Cupiin. Kaudeksi 2013–2014 Bolzano siirtyi pelaamaan itävaltalaisvetoiseen, monikansalliseen Erste Bank Eishockey Ligaan, jossa Insam teki ensimmäisellä kaudellaan runkosarjassa tehot 9+2=11. Hän voitti kauden päätteeksi liigan mestaruuden. Kaudella 2014–2015 Insam oli Mestarien liigassa Bolzanon paras pistemies ja maalintekijä viidellä osumallaan. Kaudella 2015–2016 hän toimi joukkueen varakapteenina.

Toukokuussa 2017 Insam siirtyi kahden viikon try-outille SM-liigajoukkue Porin Ässiin. Kesäkuussa hän sai joukkueeseen kauden 2017–2018 kattavan ja marraskuun loppuun asti kestävän koeajan sisältävän sopimuksen. Insamista tuli SM-liigan kaikkien aikojen kolmas italialaissyntyinen pelaaja Andreas Bernardin ja Simon Kostnerin jälkeen. Runkosarjan avauskierroksella 9. syyskuuta 2017 Tampereen Ilvestä vastaan hänestä tuli liigahistorian ensimmäinen italialaissyntyinen maalintekijä. Jo yli kuukausi ennen koejaksonsa päättymistä, lokakuussa 2017 Insam sai Ässiin loppukauden jatkosopimuksen. Toisessa puolivälieräottelussa 22. maaliskuuta 2018 Oulun Kärppiä vastaan hänen maalinsa ratkaisi Ässille 3–2-voiton. Kärpät kuitenkin voitti koko ottelusarjan ja eteni välieriin voitoin 4–1.

Kaudeksi 2018–2019 Insam palasi kotimaahansa ja HC Bolzanon EBEL-joukkueeseen vuoden mittaisella sopimuksella.

### Maajoukkueura

Insam edusti Italiaa MM-kilpailuissa vuosina 2008, 2012, 2014 ja 2017. Hän pelasi myös I-divisioonan MM-kilpailuissa vuonna 2011 voittaen A-lohkon hopeaa sekä IA-divisioonan MM-kilpailuissa vuosina 2013, 2015, 2016 ja 2018, joista vuosien 2013, 2016 ja 2018 turnaukset päättyivät hopeaan. Viimeisimmässä turnauksessa Insam toimi joukkueensa varakapteenina. Hän pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisten karsintojen päätöskierroksella Insam toimi Italian varakapteenina. Pyeongchangin kisojen esikarsintaturnauksessa hän jakoi joukkueen sisäisen pistepörssin voiton Anton Bernardin ja Armin Helferin kanssa tehoilla 1+3=4. Yhteensä Insam on pelannut 87 A-maaottelua tehipistein 10+18=28.

Insam pelasi myös alle 20-vuotiaiden I-divisioonan MM-kilpailuissa vuosina 2007 ja 2009, joista jälkimmäisessä turnauksessa hän oli Italian paras maalintekijä kolmella osumallaan. Insam pelasi myös alle 20-vuotiaiden II-divisioonan MM-kilpailuissa vuonna 2008, jolloin hän voitti kultaa. Insam oli tehoilla 8+5=13 Italian paras maalintekijä Anton Bernardin kanssa ja toiseksi paras pistemies Ivan Demetzin jälkeen. Hän jakoi Bernardin kanssa koko turnauksen A-lohkon maalipörssin voiton.

Insam pelasi myös alle 18-vuotiaiden II-divisioonan MM-kilpailuissa vuosina 2006 ja 2007, joista ensimmäinen turnaus päättyi kultaan.

Muuta
-----

Insamin isä Adolf on entinen jääkiekkoilija, joka pelasi uransa Italian liigan Gherdëinassa ja Italian maajoukkueessa vuosina 1970–1984. Hän toimi myös Italian A-maajoukkueen päävalmentajana vuosina 1997–2000. Nykyisin Adolf toimii Alps Hockey Leaguessa pelaavan SV Ritten/Renonin urheilujohtajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Junior Milano | ITA-3 | 2 | 2 | 0 | 2 | 4 | – | – | – | – | – | U18d2 | 5 | 4 | 2 | 6 | 4 |
| 2006–2007 | Notre Dame Hounds | SMHL | 37 | 25 | 16 | 41 | 34 | 12 | 7 | 7 | 14 | 6 | U18d1 | 5 | 2 | 1 | 3 | 2 |
|  | HC Milano Vipers | Italia | 1 | 0 | 0 | 0 | 0 | – | – | – | – | – | JMMd1 | 5 | 0 | 0 | 0 | 2 |
| 2007–2008 | HC Milano Vipers | Italia | 32 | 10 | 11 | 21 | 22 | 9 | 1 | 3 | 4 | 14 | JMMd2 | 5 | 8 | 5 | 13 | 4 |
|  |  |  |  |  |  |  |  |  |  |  |  |  | MM | 1 | 0 | 0 | 0 | 0 |
| 2008–2009 | Niagara IceDogs | OHL | 59 | 23 | 18 | 41 | 24 | 10 | 4 | 4 | 8 | 5 | JMMd1 | 5 | 3 | 1 | 4 | 18 |
| 2009–2010 | Niagara IceDogs | OHL | 67 | 9 | 10 | 19 | 14 | 5 | 1 | 0 | 1 | 2 |
| 2010–2011 | HC Eppan Pirates | ITA-2 | 1 | 1 | 3 | 4 | 2 | – | – | – | – | – | MMd1 | 4 | 2 | 0 | 2 | 2 |
|  | HC Bolzano | Italia | 37 | 19 | 9 | 28 | 32 | 11 | 2 | 9 | 11 | 10 |
| 2011–2012 | HC Pergine | ITA-2 | 2 | 1 | 4 | 5 | 2 | – | – | – | – | – | MM | 7 | 0 | 0 | 0 | 0 |
|  | HC Bolzano | Italia | 28 | 6 | 6 | 12 | 8 | 12 | 4 | 3 | 7 | 14 |
| 2012–2013 | HC Bolzano | Italia | 40 | 16 | 9 | 25 | 28 | 6 | 1 | 2 | 3 | 4 | OQ | 3 | 0 | 2 | 2 | 0 |
|  |  |  |  |  |  |  |  |  |  |  |  |  | MMd1 A | 4 | 0 | 0 | 0 | 0 |
| 2013–2014 | HC Bolzano | EBEL | 41 | 9 | 2 | 11 | 12 | 13 | 5 | 2 | 7 | 2 | MM | 7 | 0 | 0 | 0 | 0 |
| 2014–2015 | HC Bolzano | EBEL | 54 | 13 | 8 | 21 | 20 | 7 | 4 | 2 | 6 | 2 | MMd1 A | 5 | 1 | 2 | 3 | 2 |
| 2015–2016 | HC Bolzano | EBEL | 52 | 8 | 6 | 14 | 12 | 6 | 0 | 2 | 2 | 2 | OQ | 3 | 1 | 3 | 4 | 0 |
|  |  |  |  |  |  |  |  |  |  |  |  |  | MMd1 A | 5 | 0 | 0 | 0 | 2 |
| 2016–2017 | HC Bolzano | EBEL | 54 | 10 | 12 | 22 | 14 | 9 | 2 | 3 | 5 | 0 | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  | MM | 7 | 1 | 1 | 2 | 0 |
| 2017–2018 | Ässät | SM-liiga | 59 | 8 | 11 | 19 | 12 | 7 | 1 | 1 | 2 | 4 | MMd1 A | 5 | 0 | 1 | 1 | 0 |
| 2018–2019 | HC Bolzano | EBEL |  |  |  |  |  |  |  |  |  |  |
| 5 kautta | yhteensä | Italia | 138 | 51 | 35 | 86 | 90 | 38 | 8 | 17 | 25 | 42 |
| 4 kautta | yhteensä | EBEL | 201 | 40 | 28 | 68 | 58 | 35 | 11 | 9 | 20 | 6 |
| 1 kausi | yhteensä | SM-liiga | 59 | 8 | 11 | 19 | 12 | 7 | 1 | 1 | 2 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Marco Insam**.
* Marco Insam The Internet Hockey Databasessa (englanniksi)
* Marco Insam Eurohockey-sivustolla (englanniksi)
* Marco Insam *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Marco Insam *Elite Prospects*. Everysport Media Group AB.  (englanniksi)
2. ↑  Elite Prospects (englanniksi)
3. ↑  Marco Insam The Internet Hockey Databasessa (englanniksi)
4. ↑  Marco Insam Ässien testattavaksi *Jatkoaika.com*.  18.5.2017. Jatkoaika r.y. Viitattu 18.5.2017.
5. ↑  Liigaseura pestasi italialaispelaajan *Jatkoaika.com*.  16.6.2017. Jatkoaika r.y. Viitattu 18.6.2017.
6. ↑  Nyt on tämäkin nähty! Italialainen teki maalin Liigassa – jenkkihyökkääjä ihasteli Isomäen uskomatonta yleisöä *suomikiekko.com*.  10.9.2017. Nordic Sport Media. Viitattu 11.9.2017.
7. ↑  Viljanen, Markus: Ässät kiinnitti kaksi hyökkääjäänsä loppukaudeksi *Jatkoaika.com*.  20.10.2017. Jatkoaika r.y. Viitattu 20.10.2017.
8. ↑  Otteluseuranta *liiga.fi*.  22.3.2018. Jääkiekon SM-liiga Oy. Viitattu 29.3.2018.
9. ↑  Kai Suikkaselta kova hankinta: Nappasi Liiga-seuran maajoukkuehyökkääjän riveihinsä! *suomikiekko.com*.  15.6.2018. Nordic Sport Media. Viitattu 5.7.2018.